اسرائیل باش وزیری نفتالی بنت بیلن امریکا قوشمه ایالتلری دولت باشلیغی جوبایدن تیلفون آرقه لی منطقوی و خلق ارا موضوعلر بوییچه سوزلشوو اوتکزدی.
اسرائیل باش وزیرلیک دفتری تامانیدن بیریلگن یازمه بیاناتده بنت سوریه ده اوتگن هفته ترور تشکیلاتی داعش نینگ ییتکچیسی ابو ابراهیم الهاشمی القریشی نینگ اولدیریلیشی باعث بایدن نی قوتله گن لیگی بیلدیریلدی.
بنت بیلن بایدن نینگ خوددی شو سوزلشووده "ایران نینگ هسته ای پروگرامی گه توسیق بولیش آدیملری" قاله ویرسه منطقوی موضوعلر و روسیه – اوکراین بحرانینی تیلگه آلگن لیگی قید ایتیلدی.
مذکور بیاناتده عین دمده "باش وزیر بنت، تیمیر قبه بیلن تیگیشلی امریکا قوشمه ایالتلری آدیملری قاله ویرسه اسرائیل گه بیرگن کوچلی یاردم اوچون بایدن گه و برچه امریکا قوشمه ایالتلری باشقرووی گه منتدارچیلیک بیلدیردی" دییلدی.
بنت نینگ اوشبو سوزلشووده بایدن بیلن تورموش اورتاغینی اسرائیل گه چقیرگن لیگی معلوم قیلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
